b'\n_START_ARTICLE_\nSt. Johanneslogen St. Knud til den stigende \xc3\x98rn\n_START_PARAGRAPH_\nSt. Johanneslogen St. Knud til den stigende \xc3\x98rn er en frimurerlosje i Den Norske Frimurerorden (St. Johannesloge nr. 47), som ble grunnlagt den 9. mai 1998 i Br\xc3\xb8nn\xc3\xb8ysund. Logen ble fra f\xc3\xb8rste stund underlagt Trondhjems Provincialloge._NEWLINE_Br\xc3\xb8nn\xc3\xb8ysund St. Johannes Broderforening ble grunnlagt den 28. mai 1988 underlagt St. Johanneslogen Polarcirkelen. Den 19. november 1993 ble den opph\xc3\xb8yd til deputasjonsloge, og i 1998 ble den selvstendig loge. Logens valgspr\xc3\xa5k er \xc2\xabMot Sannhet og Lys\xc2\xbb._NEWLINE_Logen er oppkalt etter kong Knut den hellige, som arbeidet for kristningen og som ble kanonisert i \xc3\xa5ret 1101, som den eneste danske konge. \xc3\x98rnen symboliserer det som stiger h\xc3\xb8yt, og er attributten til evangelisten Johannes.'